ddrg/super_eurlex huggingface dataset:
(1)

Emerald Kalama Chemical BV on jättänyt asetuksen (EY) N:o 1831/2003 13 artiklan 3 kohdan mukaiset hakemukset, joissa se pyytää hyväksynnän haltijan nimen muuttamista bentsoehapon (VevoVitall) hyväksymisestä rehun lisäaineena 23 päivänä marraskuuta 2006 annetun komission asetuksen (EY) N:o 1730/2006 (2) ja bentsoehapon (VevoVitall) uuden käyttötavan hyväksymisestä rehun lisäaineena 1 päivänä lokakuuta 2007 annetun komission asetuksen (EY) N:o 1138/2007 (3) osalta.
(1)

Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava asetuksen liitteessä I olevassa A ja B osassa lueteltujen koirien, kissojen, hillereiden ja frettien muissa kuin kaupallisissa kuljetuksissa jäsenvaltioiden välillä. Siinä säädetään, että kyseisten eläinten mukana on oltava passi, joka osoittaa, että eläimillä on liitteen I b mukainen voimassa oleva raivotautirokotus. Asetuksessa (EY) N:o 998/2003 säädetään lisäksi, että sen liitteessä I b vahvistettuja raivotautirokotusta koskevia teknisiä vaatimuksia voidaan muuttaa delegoiduilla säädöksillä.
3.

Tämä lupa ei oikeuta tuotteiden vientiin, jos 1) viejä on saanut sijoittautumisjäsenvaltionsa toimivaltaisilta viranomaisilta tiedon, että asianomaiset tuotteet on tai voi olla kokonaan tai osittain tarkoitettu a) käyttöön, joka liittyy kemiallisten, biologisten tai ydinaseiden taikka muiden ydinräjähteiden kehittämiseen, tuotantoon, käsittelyyn, käyttöön, ylläpitoon, varastointiin, havaitsemiseen, tunnistamiseen tai levittämiseen taikka tällaisten aseiden maaliin saattamiseen soveltuvien ohjusten kehittämiseen, tuotantoon, ylläpitoon tai varastointiin; b) sotilaalliseen loppukäyttöön, sellaisena kuin on määritelty tämän asetuksen 4 artiklan 2 kohdassa, jos ostajamaata tai määrämaata koskee neuvoston päätöksellä tai yhteisellä kannalla taikka Euroopan turvallisuus- ja yhteistyöjärjestön päätöksellä tai Yhdistyneiden Kansakuntien turvallisuusneuvoston sitovalla päätöslauselmalla määrätty aseidenvientikielto; tai c) käytettäviksi kansallisessa asetarvikeluettelossa lueteltujen sellaisten asetarvikkeiden osina tai komponentteina, jotka on viety kyseisen jäsenvaltion alueelta ilman lupaa tai kyseisen jäsenvaltion kansallisessa lainsäädännössä säädetyn luvan vastaisesti; 2) viejä tietää, että kyseessä olevat tuotteet on kokonaan tai osittain tarkoitettu johonkin 1 alakohdassa tarkoitettuun käyttöön; 3) asianomaiset tuotteet viedään tullivapaalle vapaa-alueelle tai vapaavarastoon, joka sijaitsee luvan kattamassa määräpaikassa; 4) viejä on saanut sijoittautumisjäsenvaltionsa toimivaltaiselta viranomaiselta tai muuta kautta (esimerkiksi valmistajalta) tiedon, että toimivaltaisen viranomaisen luokittelun mukaan asianomaisilla tuotteilla on kansallinen turvaluokitusmerkintä, joka vastaa vähintään tasoa CONFIDENTIEL UE/EU CONFIDENTIAL; 5) viejä ei kykene takaamaan niiden palauttamista alkuperäisessä tilassa ilman jonkin komponentin tai ohjelmiston poistoa, kopiointia tai levittämistä taikka jos teknologian siirtoon liittyy esittely; 6) asianomaiset tuotteet on tarkoitus viedä yksityistä esittelyä tai demonstrointia varten (esimerkiksi yritysten sisäisiin näyttelytiloihin); 7) asianomaiset tuotteet on tarkoitus sisällyttää tuotantoprosessiin; 8) asianomaisia tuotteita on tarkoitus käyttää niiden aiottuun käyttötarkoitukseen, paitsi siinä laajuudessa kuin niiden demonstrointi käytännössä edellyttää, kunhan testien tuloksia ei aseteta kolmansien osapuolien saataville; 9) viennin on tarkoitus tapahtua kaupallisen liiketoimen ja erityisesti asianomaisten tuotteiden myynnin tai vuokrauksen seurauksena; 10) asianomaisia tuotteita on tarkoitus säilyttää näyttelyssä tai messuilla pelkästään myynti- tai vuokraustarkoituksessa ilman esittelyä tai demonstrointia; 11) viejä toteuttaa järjestelyjä, jotka estäisivät häntä pitämästä asianomaisia tuotteita valvonnassaan koko tilapäisen viennin ajan.
(7)

Vahvistetuissa enimmäismäärissä on otettu huomioon viimeisimmät esiintymistä koskevat tiedot, jotka on koottu Euroopan elintarviketurvallisuusviranomaisen tieteelliseen raporttiin ”Results of the monitoring of dioxin levels in food and feed” (5). Vaikka alhaisemmat määritysrajat (LOQ-arvot) onkin mahdollista saavuttaa, on havaittavissa, että monet laboratoriot käyttävät määritysrajana arvoa 1 μg/kg rasvaa tai jopa 2 μg/kg rasvaa. Jos määritystulos ilmaistaan ylärajana, tuloksena voisi joissain tapauksissa erittäin tiukkoja enimmäismääriä sovellettaessa olla lähellä enimmäismäärää oleva arvo, vaikka PCB-yhdisteitä ei olisikaan laskettu. Lisäksi todettiin, että tiettyjen elintarvikeryhmien tiedot eivät olleet kovin kattavia. Sen vuoksi enimmäismääriä olisi aiheellista tarkistaa kolmen vuoden kuluttua käyttäen laajempaa tietokantaa, jonka tiedot on saatu analyysimenetelmällä, joka on riittävän herkkä alhaisten määrien laskemista varten.
(1)

Kuiduntuotantoon tarkoitetun pellavan ja hampun yhteisestä markkinajärjestelystä annetun neuvoston asetuksen (EY) N:o 1673/2000 yksityiskohtaisista soveltamissäännöistä 6 päivänä kesäkuuta 2008 annetun komission asetuksen (EY) N:o 507/2008 (2) 8 artiklan 1 kohdassa säädetään, että asetuksen (EY) N:o 1234/2007 94 artiklan 1 a alakohdassa säädetty lyhyiden pellavakuitujen ja hamppukuitujen 5 000 tonnin jakaminen taattuihin kansallisiin määriin tehdään markkinointivuoden 2011/2012 osalta ennen kuluvan markkinointivuoden 16 päivää marraskuuta.
(1)

Unionin viljamarkkinoiden hankintojen helpottamiseksi markkinointivuoden 2011/2012 ensimmäisten kuukausien aikana komission täytäntöönpanoasetuksella (EU) N:o 633/2011 (2) suspendoidaan väliaikaisesti markkinointivuoden 31 päivään joulukuuta 2011 saakka tullit, jotka kannetaan heikko- ja keskilaatuisen tavallisen vehnän osalta asetuksella (EY) N:o 1067/2008 (3) ja rehuohran osalta asetuksella (EY) N:o 2305/2003 (4) avatuissa tuontitariffikiintiöissä.
(3)

Neuvosto on Euroopan unionin virallisessa lehdessä (3) julkaistulla ilmoituksella tiedottanut täytäntöönpanoasetuksessa (EU) N:o 687/2011 olevaan luetteloon merkityille henkilöille, ryhmille ja yhteisöille, että se on päättänyt pitää nämä edelleen luettelossa. Neuvosto on tiedottanut näille henkilöille, ryhmille ja yhteisöille myös mahdollisuudesta pyytää neuvostolta perustelut sille, mistä syystä ne on merkitty luetteloon, jollei perusteluja ole aiemmin annettu näille tiedoksi. Tiettyjen henkilöiden ja ryhmien osalta on annettu muutetut perustelut.
(1)

Yhteisön ulkoisen avun tehostamiseksi ja sen tekemiseksi avoimemmaksi avun suunnittelulle ja toimitukselle vahvistettiin vuonna 2006 uudet puitteet, jotka sisältävät liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (2), eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 (3), teollistuneiden ja muiden korkean tulotason maiden ja alueiden kanssa tehtävän yhteistyön rahoitusvälineen perustamisesta 21 päivänä joulukuuta 2006 annetun neuvoston asetuksen (EY) N:o 1934/2006 (4), vakautusvälineen perustamisesta 15 päivänä marraskuuta 2006 annetun Euroopan parlamentin ja neuvoston asetuksen (EY) N:o 1717/2006 (5), välineen perustamisesta ydinturvallisuuteen liittyvää yhteistyötä varten 19 päivänä helmikuuta 2007 annetun neuvoston asetuksen (EY) N:o 300/2007 (6), Euroopan parlamentin ja neuvoston asetuksen (EY) N:o 1889/2006 (7) ja kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006 (8).
“3.

Unioniin tuoduista siitosmunista haudotut sileälastaiset linnut on pidettävä vähintään kolme viikkoa kuoriutumispäivästä hautomossa tai vähintään kolme viikkoa laitoksessa (laitoksissa), johon (joihin) ne on kuoriutumisen jälkeen lähetetty. Jos sileälastaisten lintujen untuvikkoja ei kasvateta siitosmunat tuoneessa jäsenvaltiossa, ne on kuljetettava suoraan niiden lopulliseen määräpaikkaan (joka on ilmoitettu neuvoston direktiivin 2009/158/EY (3) liitteessä IV olevan terveystodistusmallin 2 kohdassa I.10 ja I.11) ja pidettävä siellä vähintään kolme viikkoa kuoriutumispäivästä.
(1)

Mekanismilla, jota sovelletaan laboratorio- ja analyysitarkoituksiin sallittujen valvottavien aineiden määrien jakamiseen, olisi varmistettava, että määrä, joka sallitaan vuosittain lupien mukaisesti yksittäisille tuottajille ja tuojille, on enintään 130 prosenttia niiden valvottavien aineiden laskennallisen määrän vuotuisesta keskiarvosta, jotka kyseiselle tuottajalle tai tuojalle on sallittu välttämättömiin laboratorio- ja analyysitarkoituksiin vuosina 2007–2009, ja että kokonaismäärä, joka sallitaan vuosittain lupien nojalla, mukaan lukien asetuksen (EY) N:o 1005/2009 11 artiklan 2 kohdan mukaiset osittain halogenoituja kloorifluorihiilivetyjä koskevat luvat, on enintään 110 ODP-tonnia (otsonia heikentävää ominaisvaikutusta ilmaiseva kerroin, jäljempänä ’ODP’).
2.

Huoneilmastointilaitemallin, lukuun ottamatta yksikanavaisia ja kaksikanavaisia huoneilmastointilaitteita, on katsottava olevan tämän asetuksen liitteessä I asetettujen vaatimusten mukainen, soveltuvin osin, jos sen vuotuinen kylmäkerroin (SEER) tai tarvittaessa lämmityskauden lämpökerroin (SCOP) on vähintään tavoitearvo miinus kahdeksan prosenttia. SEER- ja SCOP-arvot on määritettävä liitteen II mukaisesti. Yksikanavaisen ja kaksikanavaisen huoneilmastointilaitemallin on katsottava olevan tämän asetuksen liitteessä I asetettujen vaatimusten mukainen, soveltuvin osin, jos pois päältä- ja valmiustilojen tulokset eivät ylitä raja-arvoja yli 10 prosentilla ja jos nimelliskylmäkerroin (EERrated) tai tarvittaessa nimellislämpökerroin (COPrated) on vähintään tavoitearvo miinus 10 prosenttia. EER- ja COP-arvot on määritettävä liitteen II mukaisesti. Huoneilmastointilaitemallin on katsottava olevan tässä asetuksessa asetettujen vaatimusten mukainen, soveltuvin osin, jos suurin äänitehotaso on enintään 2 dB(A) suurempi kuin ilmoitettu arvo.
Tuote, joka koostuu aluslaatallisesta pultista, laajenevasta ankkurihylsystä ja mutterista, jotka on kaikki valmistettu ruostumattomasta teräksestä. Pultti on kannaltaan kuusikulmainen, 55 mm pitkä ja kokonaan kierteitetty. Sen vetomurtolujuus on 490 MPa. Ankkurihylsy on 42 mm pitkä, ja sen ulkoläpimitta laajentamattomana on 10 mm. Se on kierteetön. Tuotetta käytetään kappaleiden kiinnittämiseen kovaan aineeseen, kuten betoniseinään, siten, että porattuun reikään työnnetään ensin ankkurihylsy, jonka sisällä mutteri on, ja tämän jälkeen pultti, joka kiristetään paikoilleen. Pulttia kiristettäessä mutteri siirtyy pultin kantaa kohti ja saa ankkurihylsyn laajenemaan, jolloin kappale kiinnittyy tukevasti kovaan aineeseen.

7318 19 00
(2)

Yhteisön aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2009 ja 2010 28 päivänä marraskuuta 2008 annetussa neuvoston asetuksessa (EY) N:o 1359/2008 (2), eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010 20 päivänä marraskuuta 2009 annetussa neuvoston asetuksessa (EY) N:o 1226/2009 (3), eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010 27 päivänä marraskuuta 2009 annetussa neuvoston asetuksessa (EY) N:o 1287/2009 (4) sekä Euroopan unionin vesillä ja Euroopan unionin aluksiin sellaisilla vesillä, joilla saalisrajoitukset ovat tarpeen, sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2010 sekä asetusten (EY) N:o 1359/2008, (EY) N:o 754/2009, (EY) N:o 1226/2009 ja (EY) N:o 1287/2009 muuttamisesta 14 päivänä tammikuuta 2010 annetussa neuvoston asetuksessa (EU) N:o 53/2010 (5) vahvistetaan eräiden kantojen kiintiöt vuodeksi 2010 ja täsmennetään, mihin kantoihin voidaan soveltaa asetuksessa (EY) N:o 847/96 säädettyjä toimenpiteitä.
Jaloilla liikutettava kaksipyöräinen ajoneuvo, jonka paino on noin 10 kg. Siinä on: — jousitetulla kromipinnoitetulla alumiinihaarukalla varustettu teräsrunko, — ohjaustanko, jonka korkeutta voi säätää, — mitoiltaan noin 38 × 11 cm oleva reiällinen astinlauta, jossa on karhennusteippi, — kaksi pyörää, jotka ovat mitoiltaan 26 tuumaa (etupyörä) ja 18 tuumaa (takapyörä), — käsijarru etu- ja takapyörää varten, ja — seisontatuki. Ajoneuvossa ei ole satulaa, polkimia eikä kampilaitetta. Ohjaustangon maksimikorkeus on 97 cm. (1) Katso kuva

8716 80 00
(7)

Koska keskeinen osa nimityksissä ”Karlsbader Oblaten” ja ”Karlovarské trojhránky” on sama, voidaan kohtuudella päätellä, että nimitykset ovat osin samat asetuksen (EY) N:o 510/2006 7 artiklan 3 kohdan c alakohtaa sovellettaessa. Kun otetaan huomioon tuotteiden väliset yhtäläisyydet ja niiden yhteinen alkuperä, asetuksen (EY) N:o 510/2006 13 artiklassa ja erityisesti sen 1 kohdan b alakohdassa tarkoitetun suojan soveltamisesta voisi lisäksi seurata, että jos nimitys ”Karlovarské trojhránky” rekisteröitäisiin, toimivaltainen tuomioistuin voisi todeta sen olevan suojattu nimityksen ”Karlsbader Oblaten” käytöltä asianomaisissa vohveleissa. Todisteet osoittavat näin ollen, että nimityksen ”Karlovarské trojhránky” rekisteröiminen voisi vaarantaa nimityksen ”Karlsbader Oblaten” olemassaolon asetuksen (EY) N:o 510/2006 7 artiklan 3 kohdan c alakohdassa tarkoitetussa merkityksessä.
Deoksiribonukleaasi-entsyymi, jonka aktiivisuus on 10 000 – 25 000 yksikköä/mg, vesipohjaisessa säilytyspuskurissa. Tuote on vähittäismyyntipakkauksessa, ja sitä on tarkoitus käyttää laboratoriossa käänteistranskriptaasi- polymeraasiketjureaktiossa (RT-PCR).

3507 90 90
Vähittäismyyntimuodossa olevat eriväriset eläinten muotoiset, keskimäärin noin 950 mg painavat tabletit, joista kukin sisältää (painoprosentteina) — sakkaroosia 61 — tärkkelystä 2,4. Lisäksi kussakin tabletissa on — A-vitamiinia (50 % retinoliasetaattina: 375 μg ja 50 % beeta-karoteenina: 2 252 μg) — B1-vitamiinia 1,05 mg — B2-vitamiinia 1,2 mg — B3-vitamiinia 13,5 mg — B6-vitamiinia 1,05 mg — B9-vitamiinia 300 μg — B12-vitamiinia 4,5 μg — C-vitamiinia 60 mg — D-vitamiinia 10 μg — E-vitamiinia 10 mg. Tableteissa on lisäksi seuraavia aineita: steariinihappoa, maleiinihappoa, magnesiumstearaattia, natriumbisulfiittia, gluteenia, puuvillansiemenöljyä, piidioksidia, sitruunahappoa, gelatiinia, kalsiumkarbonaattia, mono- ja diglyseridejä, luonnollisia ja keinotekoisia hajusteita ja elintarvikeväriaineita. Pakkausmerkinnässä mainittu suositeltava päivittäinen annos on yksi tabletti. Merkinnän mukaan tuote on tarkoitettu ihmisravinnoksi.

2106 90 98
(1)

Asetuksen (EY) N:o 178/2002 18 artiklassa vahvistetaan yleiset elintarvikkeiden jäljitettävyyttä koskevat periaatteet. Siinä säädetään, että elintarvikkeiden jäljitettävyydestä on huolehdittava kaikissa tuotanto-, jalostus- ja jakeluvaiheissa. Lisäksi siinä säädetään, että elintarvikealan toimijoiden on voitava tunnistaa luonnollinen henkilö tai oikeushenkilö, joka on toimittanut niille elintarvikkeen. Näiden elintarvikealan toimijoiden on lisäksi voitava tunnistaa yritykset, joille niiden tuotteita on toimitettu. Nämä tiedot on annettava pyynnöstä toimivaltaisille viranomaisille.
b)

edellä a alakohdassa tarkoitetussa ilmoituksessa on seuraava englanninkielinen ilmaisu: ”Derogation – Annex II(a) of the Protocol concerning the definition of originating products and methods of administrative cooperation”.
(1)

Asetuksen (EY) N:o 1107/2009 80 artiklan 1 kohdan c alakohdan mukaisesti neuvoston direktiiviä 91/414/ETY (2) sovelletaan hyväksymismenettelyn ja hyväksynnän edellytysten osalta tehoaineisiin, joiden täydellisyys on osoitettu yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (3) 16 artiklan mukaisesti. Asulaami on tehoaine, jonka täydellisyys on osoitettu mainitun asetuksen mukaisesti.
(3)

Asetuksen (EY) N:o 1107/2009 78 artiklan 3 kohdan mukaisesti aine sisällytettiin Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (4) liitteessä olevaan A osaan, ja sitä on pidettävä asetuksen (EY) N:o 1107/2009 nojalla hyväksyttynä.
(2)

Kypros on esittänyt vastaväitteen asetuksen (EY) N:o 510/2006 7 artiklan 3 kohdan c alakohdan mukaisesti.
(1)

Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna asetuksella (EY) N:o 134/98 (3), nojalla rekisteröidyn suojatun maantieteellisen merkinnän ”Vitellone bianco dell'Appennino centrale” eritelmän muutosten hyväksymistä.
1.

Vähimmäissäilyvyysaika on ilmoitettava seuraavasti: a) Ajankohtaa ennen on oltava joko ilmaisu — ”parasta ennen …”, kun ajankohta ilmoitetaan päivän tarkkuudella; tai ilmaisu — ”parasta ennen … loppua”, kun ajankohta ilmoitetaan jollakin muulla tavalla. b) Edellä a alakohdassa tarkoitettuihin ilmaisuihin on liitettävä — joko ajankohta sellaisenaan, tai — viittaus siihen, mihin ajankohta on merkitty. Edellä tarkoitettuihin tietoihin on tarvittaessa liitettävä säilytysohje, jota noudattamalla tuote säilyy ilmoitetun ajan. c) Ajankohdassa on ilmoitettava selväkielisesti päivä, kuukausi ja mahdollisesti vuosi tässä järjestyksessä. Kuitenkin, jos elintarvikkeen — säilyvyysaika on enintään kolme kuukautta, on päivän ja kuukauden ilmoittaminen riittävä, — säilyvyysaika on pidempi kuin kolme kuukautta mutta enintään 18 kuukautta, on kuukauden ja vuoden ilmoittaminen riittävä, — säilyvyysaika on pidempi kuin 18 kuukautta, on vuoden ilmoittaminen riittävä. d) Jollei muunlaiseen päivämäärän merkitsemiseen velvoittavista unionin säännöksistä muuta johdu, seuraavien elintarvikkeiden osalta vähimmäissäilyvyysajan ilmoittaminen ei ole pakollista: — tuoreet hedelmät ja vihannekset, joita ei ole kuorittu, paloiteltu tai muutoin vastaavalla tavalla käsitelty, mukaan lukien peruna; tätä poikkeusta ei sovelleta itäviin siemeniin eikä vastaaviin tuotteisiin kuten palkokasvien ituihin, — viinit, liköörit, kuohuviinit, maustetut viinit ja vastaavat tuotteet, jotka on valmistettu muista hedelmistä kuin viinirypäleistä, sekä CN-koodiin 2206 00 kuuluvat viinirypäleistä tai käymättömästä rypälemehusta valmistetut juomat, — juomat, jotka sisältävät alkoholia vähintään 10 tilavuusprosenttia; — leipomo- ja konditoriatuotteet, jotka tavanomaisesti nautitaan 24 tunnin kuluessa valmistuksesta, — etikka, — keittosuola, — kiinteä sokeri, — makeiset, jotka sisältävät lähes yksinomaan maustettuja ja/tai värjättyjä sokereita, — purukumit ja vastaavat puruvalmisteet.
FI Euroopan unionin virallinen lehti L 214/11

Oikaisu komission täytäntöönpanoasetukseen (EU) N:o 1012/2012, annettu 5 päivänä marraskuuta 2012, asetuksen (EY) N:o 2074/2005 ja asetuksen (EY) N:o 1251/2008 muuttamisesta tartunnanlevittäjälajien luettelon ja epitsoottista ulseratiivista syndroomaa koskevien terveys- ja todistusvaatimusten osalta sekä siltä osin kuin on kyse Thaimaata koskevasta kohdasta niiden kolmansien maiden luettelossa, joista on sallittua tuoda unioniin tiettyjä kala- ja kalastustuotteita

( Euroopan unionin virallinen lehti L 306, 6. marraskuuta 2012 )

Sivulla 3, liitteessä I, terveystodistusmallissa ihmisravinnoksi tarkoitettujen kalastustuotteiden tuontia varten, kohdassa 1.28, ”Tavaroiden tunnistustiedot”:

on:

pitää olla:
22.

Mehran (tai Mahran) Khwanda

Kuljetusyrityksen Qadmous Transport Co. omistaja, joka on syntynyt 11.5.1938 Passit: nron 3298 858 voimassaolo on päättynyt 9.5.2004, nron 001452904 voimassaolo päättyy 29.11.2011, nron 006283523 voimassaolo päättyy 28.6.2017.

Antaa logistiikkatukea siviiliväestöön kohdistuville väkivaltaisille tukahduttamistoimille väkivaltaisuuksiin osallistuneiden hallitusta kannattavien puolisotilaallisten joukkojen ("chabbihas") toiminta-alueella.
FI Euroopan unionin virallinen lehti L 36/25

KOMISSION TÄYTÄNTÖÖNPANOASETUS (EU) N:o 107/2012,

annettu 8 päivänä helmikuuta 2012,

farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse oktenidiinidihydrokloridista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,

ottaa huomioon eläinlääkekomitean muotoileman Euroopan lääkeviraston lausunnon,

sekä katsoo seuraavaa:

(1) Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät olisi vahvistettava asetuksen (EY) N:o 470/2009 mukaisesti.

(2) Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta 22 päivänä joulukuuta 2009 annetun komission asetuksen (EU) N:o 37/2010 (2) liitteessä.

(3) Euroopan lääkevirastolle on toimitettu hakemus oktenidiinidihydrokloridin jäämien enimmäismäärien vahvistamiseksi kaikkien elintarviketuotantoon käytettävien nisäkäslajien osalta, kun kyse on iholla tapahtuvasta käytöstä.

(4) Eläinlääkekomitean suosituksen mukaan oktenidiinidihydrokloridille ei ole tarpeen vahvistaa jäämien enimmäismääriä kaikkien elintarviketuotantoon käytettävien nisäkäslajien osalta, kun kyse on ainoastaan iholla tapahtuvasta käytöstä.

(5) Sen vuoksi asetuksen (EU) N:o 37/2010 liitteessä olevaa taulukkoa 1 olisi muutettava oktenidiinidihydrokloridin iholla tapahtuvan käytön sisällyttämiseksi siihen kaikkien elintarviketuotantoon käytettävien nisäkäslajien osalta.

(6) Tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EU) N:o 37/2010 liite tämän asetuksen liitteen mukaisesti.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä helmikuuta 2012. Komission puolesta José Manuel BARROSO Puheenjohtaja

(1) EUVL L 152, 16.6.2009, s. 11.

(2) EUVL L 15, 20.1.2010, s. 1.
(1)

Nabil Victor Karam. Syntynyt 1954. Osoitteet: a) C/o Trading and Transport Services, Al-Razi Medical Complex, Jabal Al-Hussein, Amman, Jordania, b) C/o Alfa Company Limited for International Trading and Marketing, P.O. Box 910606, Amman 11191, Jordania. Libanonin kansalainen.
(1)

Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 142/2012 (4).